วันนี้เดินฝ่าสายฝนพรำๆ ไปซื้อของเล็กๆน้อยๆในซอยเอกมัย พบสิ่งที่น่ากังวลยิ่งกว่าฟุตบาทที่คาราคาซัง ยังไม่แล้วเสร็จสักที อนิจจาได้เห็นภาพที่น่าตกใจ คือมีการเอาหินกรวดผสมยางมะตอยเทราดบริเวณโคนต้นไม้ กลบรากต้นไม้ใหญ่ ไม่มี พท ว่างให้โคนรากต้นไม้ได้หายใจ รู้สึกสงสารต้นไม้จัง ต้นไม้สองข้างทางคงร้อนระอุในช่วงเวลากลางวัน โดยเฉพาะหน้าร้อน (ตลอดเก้าถึงสิบเดือน) น้ำก็คงไม่มีทางแทรกลงไปให้รากได้ดูดซึมเลี้ยงลำต้นอยากบ่นดังๆให้เข้าหู กทม จัง ต้นไม้ที่ใช้เวลานับสิบยี่สิบปีกว่าจะโต คงทยอยตายในไม่ช้า ก็คงได้ตั้งงบซื้อต้นไม้กันเป็นล่ำเป็นสัน หากเพื่อนท่านใดพอคุ้นเคยกับคนใน กทม ช่วยสะกิดให้ช่วยดูแลต้นไม้ในซอยเอกมัยให้ด้วยนะคะ